መጠን ሓደ ዕስለ ኣንበጣ ምድረበዳ፡ ካብ ሓደ ትርቢዒት ኪሜ ክሳብ ኣማኢት ትርቢዒት ኪሜ ይበጽሕ። ኣብ ሓደ ትርቢዒት ኪሜ ጥራይ ከኣ፡ ካብ 40 ሚልዮን ክሳብ 80 ሚልዮን ብጹሓት ኣንበጣ ክህልዉ ይኽእሉ- ዓርሞሽሽ ሓይሊ'ዩ። ኣብ ዞባ ደቡብ ትግራይ ዝተራእየ ዕስለ ኣንበጣ ስግኣት ፈጢሩ ዕድመ ኣንበጣ ምድረበዳ ብወቕትን ከባቢን ዝፈላለ'ኳ እንተኾነ፡ ኣንበጣ ምድረበዳ ካብ ሰለስተ ክሳብ ሓሙሽተ ወርሒ ክነብር ይኽእል። ዑደት ሂወት ኣንበጣ ምድረበዳ ኣብ ሰለስተ መድረኻት ይኽፈል፤ እንቋቑሖ፡ ኩብኩብታ፡ ብጹሕ ኣንበጣ። እንቋቑሖ ኣንበጣ፡ ብማእከላይ ገምጋም ካብ 10-65 መዓልታት ክጫጫሕ ይኽእል። ሓንቲ ኣንስተይቲ ኣንበጣ፡ ኣብ ሓደ እዋን ካብ 95- 158 እንቋቑሖ ክትወልድ ትኽእል ኮይና፡ መብዛሕትኡ እዋን ኣብ ትርኩስ ሑጻ ትወልድ። ኣብ ምሉእ ዕድሚኣ ድማ፡ ካብ 2 ክሳብ 3 ግዜ ትወልድ። መዓት ኣንበጣ ወይ ፌራ (Plagues) መዓስ ይረአ?
